text: अमेरिका के एक पुलिस अधिकारी को फेसबुक पर नस्लवादी टिप्पणी करने के मामले में बर्खास्त कर दिया गया है। इनमें से एक टिप्पणी अमेरिका की प्रथम महिला मिशेल ओबामा के बारे में थी। पुलिसकर्मी को बर्खास्त किए जाने से कुछ सप्ताह पहले ‘एप इन हील्स’ टिप्पणी को लेकर एक मेयर को भी हटाया जा चुका है। ट्रंप के समर्थक पुलिस अधिकारी जोएल हस्क को उसकी टिप्पणी के कारण बर्खास्त कर दिया गया। उसने मेलिना ट्रंप की तस्वीर पर लिखा था, ‘स्लोवेनियन, अंग्रेजी, फ्रेंच, सर्बियन और जर्मन भाषा में धारा प्रवाह।’ उसने मिशेल की तस्वीर पर लिखा था, ‘अश्वेतों की भाषा में धाराप्रवाह।’ वॉशिंगटन पोस्ट ने सिटी मैनेजर पैट्रिक ब्रियांट के हवाले से कहा कि टल्लैडेगा, अलबामा में काम करने वाले पुलिस अधिकारी हस्क को विभाग के सोशल मीडिया और आचार संहिता नीतियों के उल्लंघन के आरोप में बर्खास्त कर दिया गया।